**OPĆINA SVETI IVAN ŽABNO**

**Trg Karla Lukaša 14**

**48214 SVETI IVAN ŽABNO**

**OIB: 85606488440**

**RKP: 28284**

**IBAN: HR6424020061843900006**

**Bilješke uz godišnje financijske izvještaje za 2016. godinu**

**SVETI IVAN ŽABNO,veljača 2016. godine**

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA SVETI IVAN ŽABNO

Sveti Ivan Žabno, Trg Karla Lukaša 11

Matični broj: 2574608

OIB: 85606488440

Šifra djelatnosti: 8411

RKP: 28284

Razina: 22

Razdoblje: 2016-12

Bilješke uz Izvještaj o prihodima i rashodima, primicima i izdacima

(OBRAZAC PR-RAS)

1. **Bilješka uz AOP 004 Porez i prirez na dohodak od nesamostalnog rada**

Prihod od poreza i prireza na dohodak od nesamostalnog rada ostvaren je s 2.806.326 kn što je u odnosu na prethodnu izvještajnu godinu za 12% više.

1. **Bilješke uz AOP 022 Povremeni porezi na imovinu**

Prihod od povremenog poreza na imovinu u odnosu na prethodnu godinu povećao se za 63.235 kn, što se najviše očituje u povećanju poreza na promet nekretnina.

1. **Bilješke uz AOP 060 Tekuće pomoći od izvanproračunskih korisnika**

Tekuće pomoći od Hrvatskog zavoda za zapošljavanje smanjene su za 71% jer smo ove godine primili samo 7 radnika na javne radove, pošto se nije moglo dobiti sufinanciranje za više radnika, dok ih je prethodne godine bilo primljeno 12.

1. **Bilješke uz AOP 061 Kapitalne pomoći od izvanproračunskih korisnika**

Kapitalne pomoći od izvanproračunskih korisnika ove izvještajne godine nije bilo, tako da nema ostvarenja u ovom razdoblju.

1. **Bilješka iz AOP 070 Kapitalne pomoći iz državnog proračuna temeljem prijenosa EU sredstava**

Kapitalne pomoći na ovom AOP-u u iznosu 200.000,00 kn odnose se na pomoć koju smo ostvarili prijavom na natječaj za sufinanciranje radova i usluga za projekt modernizacije nerazvrstanih cesta na području općine. Sredstva je doznačilo Ministarstvo regionalnog razvoja i fondova Europske unije. Prošle godine nismo ostvarili sredstva po ovom projektu.

1. **Bilješka uz AOP 078 Prihodi iz dobiti trgovačkih društva i ostalih financijskih institucija po posebnim propisima**

Ove godine nismo ostvarili sredstva od ovog prihoda, jer Komunalno poduzeće Križevci čiji smo suvlasnici nije isplaćivalo dobit.

1. **Bilješke uz AOP 081 Naknada za koncesije**

Naknada za koncesiju za gospodarsko korištenje općeg ili drugog dobra, odnosno koncesija za površinu istražnog prostora Drava 2 ostvarena je u iznosu 62.347 kuna od koncesionara INA d.d., dok prošle godine nije bilo radova niti ostvarenja ovog prihoda.

1. **Bilješke uz AOP 105 Županijske, gradske i općinske pristojbe i naknade**

Prihod po ovom AOP-u ostvaren je sa 50% više u odnosu na prethodnu godinu jer je na području općine ove godine poslovalo više pokretnih trgovina koje su dužne uplaćivati naknadu po rješenju.

1. **Bilješke uz AOP 111 Doprinosi za šume**

Doprinosi za šume povećani su odnosu na prethodnu godinu za 75.402,00 kn jer je bilo više radova na našem području nego prošle godine.

1. **Bilješka uz AOP 113 Ostali nespomenuti prihodi**

Ostali nespomenuti prihodi ostvareni su s 132.950 kn što je u odnosu na prethodnu godinu za 174% više. Povećanje prihoda najvećim dijelom odnosi se na prihode mještana za modernizaciju nerazvrstanih cesta prema potpisanim ugovorima za 2016. godinu.

1. **Bilješke uz AOP 125 Tekuće donacije**

Donacije od pravnih i fizičkih osoba uplaćene su u iznosu od 10.000,00 kn, dok prošle godine nisu ostvarene. Donacije su namjenske, prikupljene za održavanje stočarske izložbe u Svetom Ivanu Žabnu, i 2000,00 kn od toga za obnovu kapelice Sv. Julijana.

1. **Bilješke uz AOP 144 Ostale kazne**

Prihodi od ostalih kazni smanjeni su u odnosu na prošlu godinu za 13.704,00 kn pošto 2016. godine nije bilo uplaćenih troškova ovrhe jer je većina troškova već naplaćena ili su rješenja u Fini u redoslijedu za naplatu.

1. **Bilješke uz AOP 150 Plaće za redovan rad**

Rashodi za plaće za redovan rad smanjene su za 245.138,00 kn u odnosu na prethodnu godinu jer smo imali 2015. više primljenih radnika na javnim radovima, te se i njihove plaće zbrajaju u navedenom AOP-u. Također je jedna djelatnica otišla u mirovinu pa joj nije isplaćena plaća za cijelu godinu.

1. **Bilješke uz AOP 155 Ostali rashodi za zaposlene**

Ostali rashodi za zaposlene ostvareni su 100% veći u odnosu na prethodnu godinu zbog isplate otpremnine za djelatnicu Anu Taborčan u iznosu 8.000,00 kn.

1. **Bilješke uz AOP 171 Sitni inventar i auto gume**

Rashodi za sitni inventar i auto gume ostvareni su u iznosu 33.003 kn što je za 27.830 kn manje u odnosu na prethodnu godinu. U prethodnoj godini nabavljena je oprema za opremanje male škole u Cirkveni u iznosu 24.157,50 kn.

1. **Bilješke uz AOP 176 Usluge tekućeg i investicijskog održavanja**

Rashodi za usluge tekućeg i investicijskog održavanja ostvareni su u iznosu 2.489.505 kn što je u odnosu na prethodnu godinu za 67% više. Na ovom AOP-u iskazani rashodi usluga za modernizaciju cesta, odnosno tekuće i investicijsko održavanje građevinskih objekata koji su povećani upravo zbog usluga održavanja i asfaltiranja nerazvrstanih cesta.

1. **Bilješke uz AOP 187 Naknade za rad predstavničkih i izvršnih tijela i slično**

Naknade za rad predstavničkih i izvršnih tijela smanjene su odnosu na prethodno izvještajno razdoblje za 2015. godinu za 140.950 kn, jer su 28.12.2014. bili predsjednički izbori I. i II. krug i parlamentarni izbori, (isplate vršene u 2015), dok su u 2016. bili parlamentarni izbori i izbori za vijeća mjesnih odbora.

1. **Bilješke uz AOP 253 Kapitalne donacije**

Rashodi na kapitalnim donacijama povećani su za 1.091.336 u odnosu na prethodnu godinu zbog preknjiženja sredstava za vodovod koja se refundiraju Komunalnom poduzeću Križevci u kojem Općina Sveti Ivan Žabno ima vlasnički udio, te stoga poduzeće vrši i obračun amortizacije za izgradnju naše sekundarne vodoopskrbne mreže koja im je po zakonu dana na upravljanje. Također na navedenom AOP nalaze se i obnova kapelice Sv. Julijana , što je kapitalna donacija neprofitnoj organizaciji u iznosu 203.690 kn za 2016. godinu.

1. **Bilješke uz AOP 256 Naknade šteta pravnim i fizičkim osobama**

Naknada šteta pravnim i fizičkim osobama ostvarena je u iznosu 144.074 kuna, što bilježi povećanje od 137.574 kn u odnosu na izvještajno razdoblje prethodne godine. Navedeni iznos odnosi se na isplatu elementarne nepogode -mraza koju je ostvario jedan korisnik za plantaže voćnjaka u iznosu 141.111 kn i isplate štete u iznosu 2.963 kn za prolazak trase otpadnih voda privatnim parcelama.

1. **Bilješke uz AOP 265 Kapitalne pomoći kreditnim i ostalim financijskim institucijama te trgovačkim društvima u javnom sektoru**

Kapitalna pomoć trgovačkom društvu iskazana je u iznosu 854.537 kn. U odnosu na prethodnu godinu znatno je povećana, a odnosi se na sredstva za izgradnju kanalizacije u Ulici A.G. Matoša, sredstva refundirana Komunalnom poduzeću Križevci.

1. **Bilješke uz AOP 352 Ostali građevinski objekti**

U ovom izvještajnom razdoblju nije bilo izvršenja, jer vodovod i kanalizacija po novom zakonu prelazi na upravljanje Komunalnom poduzeću Križevci te se nalaze u skupini konta 386, dok je prošle godine izvršenje bilo 288.498 kn za projekat kanalizacije u Ulici A.G.Matoša tvrtke Engler i vodovodnu mrežu.

1. **Bilješka uz AOP 377 Ulaganja u računalne programe**

Rashodi ulaganja u računalne programe čini iznos od 25.000 kuna, a odnosi se na Program

strategije upravljanja imovinom što je Općina obavezna ustrojiti. U prethodnom razdoblju 2015. nije bilo ulaganja u računalne programe.

1. **Bilješka uz AOP 379 Ostala nematerijalna proizvedena imovina**

Rashodi ostalih nematerijalnih ulaganja iznose 43.125 kn, a odnose se na Elaborat zaštite okoliša i Plan gospodarenja otpadom, u odnosu na prošlu godinu iskazano je smanjenje za

245.575 kn, pošto su prošle godine rađeni projekti za sportsku dvoranu i dječji vrtić.

**Bilješke uz Izvještaj o rashodima prema funkcijskoj klasifikaciji**

**( OBRAZAC RAS-funkcijski)**

1. **AOP 002 – Izvršna i zakonodavna tijela**

Rashodi za izvršna i zakonodavna tijela iskazna su u iznosu 1.557.619 kn i odnose s na rashode za plaće i redovan rad dužnosnika, službenika i namještenika Jedinstvenog upravnog odjela, doprinose, poreze i prirez, naknade za prijevoz, seminare u iznosu 749.445, rashodi za obavljanje poslova iz nadležnosti Jedinstvenog upravnog odjela; uredski materijal , literatura, sitni inventar, usluge telefona, poštarinu, plin,tisak, intelektualne usluge, računalne usluge, reprezentacija, donacije za političke stranke u iznosu 494.382 kn, naknade za rad predstavničkih i izvršnih tijela, naknade vijećnicima i troškovi održavanja izbora u iznosu 283.988 kn, računalna oprema i ulaganja u računalne programe 29.804 kn.

1. **AOP 012 – Ostale opće usluge**

Rashodi se odnose na usluge investicijskog održavanja građevinskih objekata u iznosu 102.321 kn i ostale usluge tekućeg i investicijskog održavanja u iznosu 30.827 kn.

1. **AOP 020 – Civilna obrana**

Rashodi se odnose na tekuće donacije Vatrogasnoj zajednici u iznosu 160.000 kn.

1. **AOP 036 – Poljoprivreda**

Rashodi za poljoprivredu iskazani su u iznosu od 154.244 kn i odnose se na isplatu elementarne nepogode mraza u iznosu 141.111 kn, subvencije za lokalnu akcijsku grupu i izmjeru zemljišta uvođenje u posjed u iznosu 13.133 kn.

1. **AOP 044 – Električna energija**

Rashodi za električnu energiju iskazani su u iznosu 48.038 kn.

1. **AOP 048 – Proizvodnja**

Rashodi za proizvodnju iskazani su u iznosu 35.983 kn.

1. **AOP 051 – Cestovni promet**

Rashodi klasificirani u cestovni promet odnose se na usluge tekućeg i investicijskog održavanja cesta, putova odnosno modernizaciju i održavanje i rekonstrukcije u iznosu 2.072.000 kn.

1. **AOP 073 – Gospodarenje otpadnim vodama**

Gospodarenje otpadnim vodama uključuje izgradnju kanalizacije u ulici A.G.Matoša u iznosu 871.412 kn.

1. **AOP 076 – Zaštita okoliša**

Zaštita okoliša uključuje elaborat zaštite okoliša za projekt kanalizacija u Ulici A.G. Matoša , te rad gredera u iznosu 31.482 kn.

1. **AOP 061 – Razvoj stanovanja**

Rashodi namijenjeni razvoju stanovanja odnose se na postavljanje autobusnih stajališta u iznosu 31.637 kn.

1. **AOP 082 – Ulična rasvjeta**

Rashodi za uličnu rasvjetu ostvareni su u iznosu 449.655 i obuhvaćaju održavanje javne rasvjete u iznosu 68.456 kn, te potrošnju električne energije za javnu rasvjetu u iznosu 234.374 kn i rekonstrukcija javne rasvjete 146.825 kn.

1. **AOP 084 – Rashodi vezani za stanovanje i kom. pogodnosti koji nisu nigdje drugdje svrstani**

Rashodi vezani za stanovanje i komunalne pogodnosti iskazani su u ukupnom iznosu 102.483 kn, a odnose se na održavanje objekata –domovi.

1. **AOP 102 – Poslovi i usluge zdravstva koji nisu drugdje svrstani**

Poslovi i usluge zdravstva koji nisu drugdje svrstani ostvareni su u iznosu 74.435 kn, a odnose se na usluge deratizacije i dezinsekcije, te sufinanciranje dežurstva ljekarne u Križevcima.

1. **AOP 082 – Službe kulture**

Rashodi za službe kulture realizirani su u iznosu 35.000 kn, a odnose se na financiranje udruga u kulturi.

1. **AOP 106** – **Službe emitiranja i izdavanja**

Rashodi za službe emitiranja i izdavanja realizirani su u iznosu 8.000,00 kn, odnosili su se za unapređenje radijske djelatnosti i doznačeni su Radio Križevcima.

1. **AOP 109 – Rashodi za rekreaciju, kulturu, i religiju koji nisu drugdje svrstani**

Rashodi za rekreaciju, kulturu i religiju koji nisu drugdje svrstani realizirani su u iznosu 401.041 kn, a odnose se na iskazane rashode za dane donacije vjerskim zajednicama u iznosu 48.542 kn, tekuće donacije udrugama i sportskim društvima u iznosu 148.808 kn, te kapitalne donacije za obnovu sakralnih objekata-Sv. Julijana u iznosu 203.691 kn.

1. **AOP 112**- **Predškolsko obrazovanje**

Rashodi razvrstani u skupinu predškolskog obrazovanja odnose se na ostvarene rashode za plaće i putne troškove odgajatelja u maloj školi u iznosu 108.109 kn, troškove uređenja dječjeg igrališta u iznosu 1.230, sufinanciranje smještaja u vrtiću u iznosu 161.475 kn.

1. **AOP 113 – Osnovno obrazovanje**

Rashodi za osnovno obrazovanje ostvareni su u iznosu 71.340, a odnose se na ostvarene rashode naknade logopedu u iznosu 38.813, ostale tekuće donacije O.Š. Grigor Vitez u iznosu 27.996, te poklon pakete za Sv.Nikolu u iznosu 4.531 kn.

1. **AOP 116 - Više srednjoškolsko obrazovanje**

Više srednjoškolsko obrazovanje uključuje rashode potrebne za provođenje programa sufinanciranja cijene prijevoza učenicima srednjih škola i fakulteta u iznosu 13.301 kn i stipendije studentima u iznosu 39.000 kn.

1. **AOP 131 – Obitelj i djeca**

Rashodi na navedenom AOP-u iskazani su u iznosu 57.000 kn, a odnose se na naknade za novorođenčad.

1. **AOP 134 – Socijalna pomoć stanovništvu koje nije obuhvaćeno redovnim socijalnim programima**

Ostvareni rashodi po ovom AOP-u odnose e na tekuće donacije – zaštita socijalno osjetljivih kategorija društva- Klubu liječenih alkoholičara i Graničarskoj uzdanici u iznosu 6.000 kn, te donacije Crvenom križu Križevci u iznosu 20.000 kn.

1. **AOP 109 – Aktivnosti socijalne zaštite koje nisu drugdje svrstane**

Rashodi za aktivnosti socijalne zaštite koje nisu drugdje svrstane realizirani su u iznosu 100.416 kn, a odnose se na troškove geronto domaćice ( pomoć starijima i nemoćnima) u iznosu 6.277 kn, pomoć obiteljima i kućanstvima u iznosu 87.550 kn ( drvarina i prehrana učenika slabijeg imovnog stanja), ostale tekuće donacije za socijalne slučajeve u iznosu 6.588 kn.

**Bilješke uz Izvještaj o obvezama**

1. **AOP 039 – Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 531.660 kn.

1. **AOP 045 – Ukupno obveze za rashode poslovanja**

Dospjele obveze n kraju izvještajnog razdoblja za materijalne rashode poslovanja iznose 71.744 kn (naknade za prijevoz – predškolski odgoj 530 kn, rashodi za materijal i energiju 45.773 kn, rashodi za usluge 11.806,ostali nespomenuti rashodi poslovanja 13.635 kn).

Obveze za financijske rashode 147 kn ( usluge financijske agencije).

Obveze za ostale naknade građanima i kućanstvima iz proračuna 21.612 kn (sufinanciranje vrtića 10.250, prehrana učenika 6.426 kn, sufinanciranje djeca s posebnim potrebama 4.000 kn).

 Obveze za kapitalne pomoći 372.997 kn ( obveze Komunalnom poduzeću Križevci za vodovod i kanalizaciju).

Obveze za naplaćene tuđe prihode su 65.160 kn (obveze za naknadu za nezakonitu izgradnju).

1. **AOP 097 – Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja iznosi 55.324 kn, a čine ga:

-obveze za neto plaće 38.121 kn;

-porez na dohodak iz plaća 2.266 kn;

-prirez porezu na dohodak iz plaća 39 kn;

-doprinosi za mirovinsko osiguranje 8.010 kn;

-doprinosi za zdravstveno osiguranje 6.007 kn;

-doprinosi za zapošljavanje 681kn;

-doprinos za zaštitu zdravlja na radu 200 kn.

**Bilješke uz Bilancu**

1. **Bilješka uz AOP 002 – Nefinancijska imovina**

Stanje nefinancijske imovine na kraju proračunske godine iskazano je s povećanjem od 3,2 % ili 394.067 kn. Uvođenjem registra upravljanja nekretninama uvedena je procijenjena ošasna imovina Općine, u Bilanci je to rezultiralo povećanjem imovine Općine uz pridržavanja pravila struke u svezi ispravka vrijednosti.

1. **Bilješka uz AOP 065 – Novac u banci**

Stanje novčanih sredstava na kraju proračunske godine iznosi 1.580.233 kn što odgovara iznosu u PR-RAS-u na AOP oznaci 643.

1. **Bilješka uz AOP 080 – Ostala potraživanja**

Stanje potraživanja na kontu 129 iznosi 500 kn, a odnosi se na stipendiju za jedan mjesec Bajec Jasmine koja nije na vrijeme obavijestila Općinu da više nije redovan student. U skladu s stavkom 4. Ugovora izgubila je stipendiju.

1. **Bilješka uz AOP 163 – Obveze**

U bilanci na dan 31.12.2016. godine iskazane su obveze u iznosu 586.985 što odgovara AOP oznaci 038 obrasca Obveze.

1. **Bilješka uz AOP 233-240 (Višak/manjak prihoda )**

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bruto bilance utvrđen višak prihoda poslovanja u iznosu 713.382 kn, višak prihoda od nefinancijske imovine 905.715, manjak primitaka od financijske imovine u iznosu 750 kn, što u konačnici daje višak prihoda od 1.618.347 kn. Navedeni iznos odgovara iskazanom višku prihoda u PR-RAS-u na AOP oznaci 637- 1.618.347 kn.

Obveznih bilješki uz bilancu koje se izrađuju na tablicama propisanim Pravilnikom (Tablica 1. Dani zajmovi i primljene otplate, Tablica 2. Primljeni krediti i zajmovi, te otplate, Tablica 3. Primljeni robni zajmovi i financijski najmovi i Tablica 4. Dospjele kamate na kredite i zajmove – nije bilo, te stoga navedene tabele nije potrebno popunjavati. Općina nema obavezu dostavljanja praznih tablica, ali je o tome obavezna dostaviti obavijest na e-mail: proracunsko.racunovodstvo@mfin.hr do 15. veljače 2016.

Općina Sveti Ivan Žabno nije obavezna dostaviti Ministarstvu financija obrazac UDJ, jer nije bilo promjena u vlasničkim udjelima.

Općina Sveti Ivan Žabno nema potencijalnih obveza po sudskim sporovima u tijeku.